
Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, 

AMENAJAREA TERITORIULUI ŞI ECHILIBRU ECOLOGIC

Bucureşti,    22.02.2012 

Nr.     26/602

Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind alocarea unui elicopter pentru SMURD în fiecare regiune de dezvoltare a României, trimis comisiei pentru examinare pe fond, cu adresa nr. PL.x 751 din 5 decembrie 2011.
PREŞEDINTE,

BOGDAN CANTARAGIU

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, 

AMENAJAREA TERITORIULUI ŞI ECHILIBRU ECOLOGIC

Bucureşti,   22.02.2012 

Nr.   26/602

RAPORT

asupra proiectului de Lege privind alocarea unui elicopter pentru SMURD în fiecare regiune de dezvoltare a României

în conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 751 din 5 decembrie 2011, cu dezbaterea pe fond în procedură obişnuită, a proiectului de Lege privind alocarea unui elicopter pentru SMURD în fiecare regiune de dezvoltare a României.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.662/15.06.2011)

· avizul   negativ  al   Comisiei juridice,  de  disciplină  şi  imunităţi   (nr. PLX751/19.12.2011)

· avizul    negativ    al    Comisiei    pentru    buget,    finanţe    şi    bănci (nr.588/20.12.2011)

· punctul de vedere negativ al Guvernului (nr.1925/19.08.2011)

Proiectul de lege are ca obiect de reglementare instituirea cadrului legal pentru dotarea cu câte un elicopter SMURD a fiecărei regiuni de dezvoltare a României. Elicopterele urmează să staţioneze în municipiile care găzduiesc centrele de comandă ale celor 8 regiuni de dezvoltare, iar fondurile pentru achiziţionarea acestora vor fi prevăzute în legea bugetului de stat.

Comisia propune Plenului Camerei Deputaţilor respingerea proiectului de lege din următoarele considerente: plecând de la situaţia actuală privind

infrastructura şi dotarea cu aeronave, Consiliul Suprem de Apărare a Ţării a aprobat Strategia dezvoltării Aviaţiei Ministerului Administraţiei şi Internelor pentru perioada 2010-2020, care prevede înfiinţarea Departamentului Aeromedical SMURD, ce va avea în componenţa sa 8 puncte aeromedicale SMURD distribuite ia nivelul întregii ţări pentru acoperirea din punct de vedere operaţional a celor 8 regiuni de dezvoltare. Astfel, Ministerul Administraţiei şi Internelor îşi va face dotările necesare atunci când vor fi alocate sumele în acest sens.

în acelaşi sens, art.15 alin.(l) din Legea nr.500/2002 privind finanţele publice, cu modificările şi completările ulterioare, prevede ca „în cazurile în care se fac propuneri de elaborare a unor acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea minusului de venituri sau creşterea cheltuielilor."

Proiectul de Lege face parte din categoria legilor ordinare, conform art.76 alin.(2) din Constituţia României, republicată.

La dezbaterile care au avut loc în şedinţa comisiei din 21 februarie 2012 au fost prezenţi 15 deputaţi, din totalul de 29 membri ai comisiei.

Raportul de respingere comisiei a fost adoptat cu unanimitate de voturi.

Senatul a adoptat proiectul de lege în şedinţa din 28 noiembrie 2011, în condiţiile articolului 75 alineatul (2) teza a IlI-a din Constituţia României, republicată.

Camera Deputaţilor este Cameră decizîonală potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

PREŞEDINTE,

BOGDAN CANTARAGIU
Consilier, Roxana Feraru

